Diari Oficial de la Generalitat Valenciana


Sumari del DOGV 2220, del 04-03-1994 (1994/830745)

ACORD de 21 de febrer de 1994, del Govern Valencià, pel qual autoritza la transferència de la concessió d'una emissora de radiodifusió sonora en ones mètriques amb modulació de freqüència a la localitat de Burriana.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2220

Data del DOGV
:   04-03-1994

Secció del DOGV
:   ALTRES DISPOSICIONS

Número del document
:   1994/830745


Data del document
:   21-02-1994

Organisme emissor
:   Presidència de la Generalitat

Tipus de document
:   Acord

ACORD de 21 de febrer de 1994, del Govern Valencià, pel qual autoritza la transferència de la concessió d'una emissora de radiodifusió sonora en ones mètriques amb modulació de freqüència a la localitat de Burriana. [94/1366]  
El Govern Valencià, en la reunió del dia 21 de febrer de 1994, adoptà l'acord següent:  
Per Ordre de 24 d'octubre de 1984, publicada en el Butlletí Oficial de l'Estat de 3 de novembre de 1984, s'atorgà a Sistemas Independientes de Comunicación, SA, la concessió definitiva per al funcionament d'una emissora de freqüència modulada a Burriana.  
Per Acord del Govern Valencià de 28 de desembre de 1992, publicat en el Diari Oficial de la Generalitat Valenciana d'11 de gener de 1993, s'autoritzà la transferència de la concessió abans esmentada a favor de l'entitat mercantil Antena del Mediterráneo, SA.  
El 31 de març de 1993 es presentà en la Direcció General de Mitjans de Comunicació Social i Relacions Informatives de la Presidència de la Generalitat Valenciana, un escrit signat pel Sr. Cesáreo Fernández Alvarez, en representació d'Antena del Mediterráneo, SA, pel qual sol·licitava que s'autoritzés la transferència de la concessió de l'emissora de Burriana en la freqüència 105.5 MHz a Radio Castellón, SA, d'acord amb el que preveuen l'article 6.b) del Decret 40/1989, de 13 de març, del Govern Valencià, i la disposició addicional sisena, apartat 2.b), de la Llei d'Ordenació de les Telecomunicacions.  
Presentada la documentació necessària per a autoritzar el canvi de titularitat esmentat, i atès que concorren en el cessionari els requisits i les condicions que, segons la disposició addicional sisena de la Llei d'Ordenació de les Telecomunicacions i el Decret 40/1989, de 13 de març, del Govern Valencià, han de reunir els adjudicataris de les concessions administratives dels serveis públics de radiodifusió sonora en ones mètriques amb modulació de freqüència, la Direcció General de Mitjans de Comunicació Social i Relacions Informatives entén que pot accedir-se a allò sol·licitat.  
En atenció d'aquests motius, i d'acord amb el que preveuen el Reial Decret 1126/1985, de 19 de juny, de traspàs de funcions de l'administració de l'Estat a la Generalitat Valenciana en matèria de mitjans de comunicació social, a proposta de la Presidència de la Generalitat Valenciana, el Govern Valencià  
ACORDA  
Autoritzar la transferència de la titularitat de la concessió administrativa que actualment posseeix Antena del Mediterráneo, SA, a la localitat de Burriana, en favor de Radio Castellón, SA.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 21 de febrer de 1994  
El conseller secretari del Govern Valencià en funcions,  
JOAN ROMERO GONZÁLEZ